BOSNA I HERCEGOVINA
FEDERACIJA BOSNE I HERCEGOVINE
SREDNJOBOSANSKI KANTON 
OPĆINSKI SUD U TRAVNIKU 
Broj: 51 0 St 242926 26 St
Travnik, 16.7.2026. godine 

	Općinski sud u Travniku  stečajni sudija  Denis Martini, u predmetu predlagatelja Građevinsko-proizvodno društvo „ZAMBAK“ d.o.o. Vitez, kojeg zastupa punomoćnik Edin Imamović, advokat iz Zenice, ulica Doktora Safveta bega Bašagića broj 3B, radi otvaranja stečajnog postupka, vanraspravno, donio je dana 16.7.2026. godine, slijedeće:

RJEŠENJE

[bookmark: _Hlk217376995]	I. Otvara se stečajni postupak nad društvom Građevinsko-proizvodno društvo „ZAMBAK“ d.o.o. Vitez, Matični broj subjekta upisa (MBS): 51-01-0593-09 (stari broj: 1-3252), Jedinstveni identifikacioni broj (JIB): 4236093390006.

	II. Za stečajnog upravnika imenuje se Goran Pejaković iz Travnika, Pirota bez broja.

	III. Zaključuje se stečajni postupak nad društvom Građevinsko-proizvodno društvo „ZAMBAK“ d.o.o. Vitez, Matični broj subjekta upisa (MBS): 51-01-0593-09 (stari broj: 1-3252), Jedinstveni identifikacioni broj (JIB): 4236093390006, zbog nepostojanja imovine za pokriće troškova stečajnog postupka.

	IV. Po pravomoćnosti ovog rješenja isto se ima dostaviti Registru pravnih lica Općinskog suda u Travniku kome se nalaže da izvrši brisanje stečajnog dužnika Građevinsko-proizvodno društvo „ZAMBAK“ d.o.o. Vitez, Matični broj subjekta upisa (MBS): 51-01-0593-09 (stari broj: 1-3252), Jedinstveni identifikacioni broj (JIB): 4236093390006.

	V. Troškovi stečajnog postupka padaju na teret stečajnog dužnika.

	VI. Ovo rješenje će biti objavljeno na oglasnoj ploči Općinskog suda u Travniku, web stranici Općinskog suda u Travniku – elektronska ploča suda, internet stranici Finansijsko-informatičke agencije (FIA) i u „Službenim novinama Federacije Bosne i Hercegovine“, te će se dostaviti Kantonalnom tužilaštvu Srednjobosanskog kantona, Poreskoj upravi Federacije Bosne i Hercegovine i Upravi za indirektno oporezivanje Bosne i Hercegovine.
	
Obrazloženje

	Kod ovog suda 13.2.2026. godine, zaprimljen je prijedlog za otvaranje stečajnog postupka nad društvom Građevinsko-proizvodno društvo „ZAMBAK“ d.o.o. Vitez. Rješenjem od 25.3.2026. godine pokrenut je prethodni postupak radi utvrđivanja uslova za otvaranje stečajnog postupka na imovinom predlagatelja, te je za privremenog stečajnog upravnika imenovan Goran Pejaković iz Travnika, koji je na listi stečajnih upravnika.

	Imenovani privremeni stečajni upravnik je dana 22.4.2026. godine, ovom sudu podnio izvještaj, koji je prezentirao na ročištu, u kojem je u bitnom istakao da imovina dužnika ne može pokriti troškove stečajnog postupka, da je prijedlog za pokretanje stečajnog postupka dopušten i prema dokumentaciji iz spisa suda pokrenut u pisanoj formi, te da je dužnik platežno kratkoročno i dugoročno nesposoban i da se poslovanje ne može nastaviti, a sa kojim izvještajem se saglasio i sam predlagatelj.

	Odredbom člana 102. stav 6. Zakona o stečaju[footnoteRef:1] (dalje: ZS), propisano je, da stečajni sudija otvara stečajni postupak nad imovinom stečajnog dužnika ako je prijedlog dopušten, ako postoji stečajni razlog i ako će imovina stečajnog dužnika prema predviđanju biti dovoljna da namiri troškove postupka, dok je stavom 7. istog člana određeno ako imovina stečajnog dužnika ne pokriva troškove postupka, a prijedlog je dopušten i osnovan, stečajni sudija će javnim pozivom, objavljenim na oglasnoj tabli suda, web stranici suda - elektronskoj tabli suda i u „Službenim novinama Federacije Bosne i Hercegovine“, pozvati povjerioce i zainteresirana lica da u roku od 30 dana od dana objavljivanja poziva predlože otvaranje stečajnog postupka i uplate predujam za obezbjeđenje troškova stečajnog postupka, u iznosu koji odredi stečajni sudija, dok je stavom 8. iste odredbe propisano ako u roku iz stava (7) povjerioci i zainteresirana lica ne predlože otvaranje stečajnog postupka i ne uplate predujam, stečajni sudija će otvoriti stečajni postupak i odmah zaključiti postupak. Rješenje o otvaranju i zaključenju stečajnog postupka dostavlja se nadležnom tužilaštvu, Poreskoj upravi Federacije Bosne i Hercegovine i Upravi za indirektno oporezivanje Bosne i Hercegovine.  [1:  „Službene novine Federacije Bosne i Hercegovine“, broj: 53/21. i 19/25. ] 


	Kako iz izvještaja privremenog stečajnog upravnika proizlazi da dužnik nema imovine koja može pokriti troškove postupka, a da je prijedlog dopušten i da postoji stečajni razlog, odnosno da je prijedlog osnovan, sud je u skladu sa odredbama člana 102. stav 7. ZS-a 15.5.2026. godine donio rješenje kojim su pozvani povjerioci i zainteresirana lica da u roku od 30 dana od dana objavljivanja poziva predlože otvaranje stečajnog postupka nad Građevinsko-proizvodno društvom „ZAMBAK“ d.o.o. Vitez i uplate predujam za obezbjeđenje troškova stečajnog postupka, u iznosu od 10.000,00 KM, uz upozorenje da ako u navedenom roku povjerioci i zainteresirana lica ne predlože otvaranje stečajnog postupka i ne uplate predujam, stečajni sudija će otvoriti stečajni postupak i odmah zaključiti postupak.

	Rješenje je objavljeno na oglasnoj ploči suda dana 20.5.2026. godine, na web stranici Općinskog suda u Travniku – elektronska ploča suda dana 15.5.2026. godine i u „Službenim novinama Federacije Bosne i Hercegovine“ broj 41 od 3.6.2026. godine, strana 11.

	Obzirom da nakon objavljivanja javnog poziva niko od povjerilaca i zainteresiranih lica u roku od 30 dana od dana objavljivanja poziva, nije predložio otvaranje stečajnog postupka nad Građevinsko-proizvodno društvo „ZAMBAK“ d.o.o. Vitez i uplatio predujam za obezbjeđenje troškova stečajnog postupka, to je sud u skladu sa odredbama člana 102. stav 8 . ZS-a, u vezi člana, 107.,190. stav 10., i člana 204. stav 5. navedenog zakona odlučio kao u izreci ovog rješenja.

Sudija
Denis Martini


Pouka o pravnom lijeku:
Protiv ovog rješenja dozvoljena je žalba Kantonalnom sudu u Novom Travniku, u roku od 8 (osam) dana, od dana objavljivanja rješenja u „Službenim novinama Federacije Bosne i Hercegovine“. Dostava se smatra izvršenom istekom 5 dana od dana oglašavanja u „Službenim novinama Federacije Bosne i Hercegovine“ i od tada počinje teći rok za žalbu. Žalba se podnosi putem ovog suda u 3 primjerka.

